
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 


			
РЕШЕНИЕ
     № РС-1332-22-027

Днес, 13.04.2022г., Комисията за противодействие на корупцията и за отнемане на незаконно придобитото имущество /КПКОНПИ/, в състав: 		

Заместник-председател: Антон Славчев
Член: Антоанета Георгиева – Цонкова
Член: Пламен Йоцов
Член: Силвия Къдрева     

                     			        У С Т А Н О В И:

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-080 от 02.03.2022 г. по сигнал с вх. № ЦУ01-1332/17.02.2022г. на КПКОНПИ.
Сигналът е насочен срещу Тома *** Белев – общински съветник в ***.
В сигнала са изложени твърдения, че Тома Белев е бил в несъвместимост по време на мандата си като общински съветник в ***, тъй като от 14.06.2018 г. до момента е вписан без прекъсване като председател на Управителния съвет на сдружение „***“. Твърди се, че е възможно Белев да е участвал при вземането на решения на *** в ситуация на конфликт на интереси във връзка с това, че е председател на Управителния съвет на горепосоченото сдружение.
Във връзка с твърденията в сигнала, Комисията е събрала следните доказателства по преписката: писмо с вх. № ЦУ01-1332#10/31.03.2022г. на председателя на Постоянната комисия, съгласно ЗПКОНПИ в *** общински съвет, писмо с рег. № СОА22-ПК03-13/29.03.2022г. на *** община, клетвен лист от 12.11.2019г., писмо с рег. № ***22-ПК06-104/30.03.2022г. на *** общински съвет, Решение № 1050-МИ от 29.10.2019г. на ***, Решение № 1249-МИ/07.01.2022г. на ***, Протокол от 16.01.2022г. на Общото събрание на сдружение „***“.
Комисията служебно е направила справки в регистър НБД „Население“, Търговски регистър и регистър на юридическите лица с нестопанска цел (Търговски регистър/ТРРЮЛНЦ),  Регистър на лица, заемащи висши публични длъжности и регистър „НОИ“.

В хода на проверката по сигнала Комисията установи следното от фактическа страна:

	Сигналът отговаря на изискванията на чл. 48, ал. 1 от ЗПКОНПИ.
Тома *** Белев е общински съветник в ***в периода от 12.11.2019г. до 07.01.2022г., видно от Решение № 1050-МИ от 29.10.2019г. на Общинска избирателна комисия – *** и клетвен лист от 12.11.2019г. и Решение № 1249-МИ/07.01.2022г. на Общинска избирателна комисия – ***.
Видно от справка в ТРРЮЛНЦ, Тома Белев е бил управител и член на Управителния съвет на сдружение „***“, ЕИК *** в периодa от 14.06.2018г. до 06.04.2022г. Видно от Протокол от Общо събрание на сдружение „***“, на проведеното на 16.01.2022г. заседание е прието решение за избор на нов председател на Управителния съвет на сдружението, като на мястото на Тома *** Белев е избрана Л. К. Д. 
С писмо с вх. № ЦУ01-1332#10/31.03.2022г. на КПКОНПИ, председателят на Постоянната комисия, съгласно ЗПКОНПИ в ***удостоверява, че в ***през мандат 2019 – 2023г., не са приемани решения, касаещи сдружение „***“, както и че след направена справка в деловодната система на *** община е установено, че в същия период няма регистрирани предложения до ***, внесени от Тома Белев, в качеството му на общински съветник, касаещи сдружението. 
Видно от декларацията за имущество и интереси по чл. 35, ал. 1, т. 2 от ЗПКОНПИ с контролно число 13D987C9 от 11.12.2019г., подадена от Тома Белев в Регистър на лица, заемащи висши публични длъжности на КПКОНПИ, същият е декларирал, че е председател на Управителния съвет на сдружение „***“. 


При така изяснената фактическа обстановка Комисията установи следното от правна страна:	

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност по смисъла на чл. 6, ал. 1 от ЗПКОНПИ, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като общински съветник в *** в периода от 12.11.2019г. до 07.01.2022г. Тома *** Белев е лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ. 
Съгласно писмо с вх. № ЦУ01-1332#10/31.03.2022г. на КПКОНПИ от председателя на Постоянната комисия, съгласно ЗПКОНПИ в *** общински съвет, след направена справка в деловодната система на ***е установено, че няма регистрирани предложения до *** общински съвет, внесени от общинския съветник Тома Белев, касаещи сдружение „***“ в периода, докато същият е заемал тази длъжност (12.11.2019г. – 07.01.2022г.). Видно от посоченото писмо, в ***през мандат 2019 – 2023г. не са приемани решения, касаещи сдружение „***“.
С оглед на обстоятелствата, че Белев не е внасял предложения относно Сдружение „***“ и че ***не е приемал решения по отношение на това сдружение, може да бъде направен извод, че не са налице упражнени правомощия по служба от Тома Белев, в качеството му на общински съветник в *** и лице, заемащо висша публична длъжност по чл. 6, ал. 1, т. 32 от ЗПКОНПИ в частен интерес, касаещи Сдружение „***“. 
Липсата на който и да е елемент от понятието „конфликт на интереси“ обуславя извод за невъзможност за нарушаване на забраните Глава Осма, Раздел II от ЗПКОНПИ, които представляват негова проявна форма и за липсата на конфликт на интереси по смисъла на чл. 52 от ЗПКОНПИ.
Съгласно чл. 13, ал. 1, т. 5 от ЗПКОНПИ, Комисията е компетентния орган, който да извърши проверка на сигнали във връзка с декларациите за несъвместимост на лицата, заемащи висши публични длъжности и да сезира органа по избора или назначаването за предприемане на съответните действия. 
Несъвместимост по смисъла на §1, т. 7 от ДР на ЗПКОНПИ е заемането на друга длъжност или извършването на дейност, която съгласно Конституцията или закон е несъвместима с положението на лицето, заемащо висша публична длъжност. 
Видно от декларацията за имущество и интереси по чл. 35, ал. 1, т. 2 от ЗПКОНПИ с контролно число № 13D987C9 от 11.12.2019г. на КПКОНПИ, подадена от Тома Белев в Регистъра на лица, заемащи висши публични длъжности, същият е декларирал свързаност със сдружение „***“. 
Законът за местното самоуправление и местната администрация (ЗМСМА) въвежда забрана на основание чл. 34, ал. 5 от ЗМСМА за съвместяване на длъжностите общински съветник и член на управителен, надзорен или контролен съвет, съвет на директорите, контрольор, управител, прокурист, търговски пълномощник, синдик или ликвидатор на търговски дружества с общинско участие или директор на общинско предприятие по Закона за общинската собственост, както и със заемането на длъжност като общински съветник или подобна длъжност в друга държава - членка на Европейския съюз. В обхвата на забраната обуславяща несъвместимост за общинския съветник, въведена с разпоредбата на чл. 34, ал. 5, т. 1 от ЗМСМА не попадат управител и член на управителния съвет на юридическо лице с нестопанска цел, каквото е сдружение „***“.

Предвид изложеното, на основание чл. 74, ал. 1 и ал. 2 и чл. 13, ал. 1, т. 5 от ЗПКОНПИ, Комисията за противодействие на корупцията и за отнемане на незаконно придобитото имущество, 

РЕШИ:

НЕ УСТАНОВЯВА конфликт на интереси по отношение на Тома *** Белев, ЕГН ***, в качеството му на общински съветник в ***и в това му качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с внасяне на предложения или гласуване на решения, в периода от 12.11.2019г. до 07.01.2022г., на ***по отношение на сдружение „***“, поради липса на упражнени правомощия по служба.

ИЗПРАЩА сигнал с рег. № ЦУ01-1332/17.02.2022г. против Тома *** Белев, ЕГН ***, общински съветник в ***и в това му качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, на Постоянната комисия по ЗПКОНПИ в ***за предприемане на необходимите действия по компетентност.
Препис от Решението да се изпрати на *** прокуратура, с оглед преценка за реализиране на правомощията ѝ по чл. 76, ал. 2 от ЗПКОНПИ. 
	Препис от решението да се изпрати на Тома *** Белев, на основание чл. 75, т. 1 от ЗКОНПИ.
	
          
  КОМИСИЯ:  
      
                  
      ЗАМЕСТНИК - ПРЕДСЕДАТЕЛ:…/п/…………….../АНТОН СЛАВЧЕВ/
                  
      ЧЛЕН:…………………………………/п/.…….../АНТОАНЕТА ЦОНКОВА/
      
      ЧЛЕН:…………………...……………./п/….…...………./ПЛАМЕН ЙОЦОВ/

                  ЧЛЕН:…………………………………/п/.................../СИЛВИЯ КЪДРЕВА/

